**Linus Andersson** (s. 30. huhtikuuta 1999 Arvidsjaur, Ruotsi) on ruotsalainen jääkiekkoilija, joka pelaa SM-liigajoukkue KooKoossa. Hän on pelipaikaltaan oikea laitahyökkääjä. Andersson laukoo oikealta.

Ura
---

### Seuraura

Andersson on MG/Arvidsjaur HC:n kasvatti. Hän pelasi myöhemmät juniorivuotensa kuitenkin Skellefteå AIK:ssa. Kaudella 2016–2017 Andersson jakoi kymmenellä osumallaan seuran J20-joukkueen sisäisen maalipörssin kolmannen sijan Simon Krekulan ja Filip Engeråsin kanssa. Hän debytoi samalla kaudella myös SHL:ssä, jossa Andersson pelasi kahdeksan runkosarjaottelua ilman tehopisteitä. Hän teki SHL-debyyttinsä vain 17-vuotiaana 29. syyskuuta 2016 Växjö Lakers HC:tä vastaan. Andersson merkittiin Skellefteån 13. hyökkääjäksi. Hän sai ottelussa jääaikaa 1.36 minuuttia. Kaudella 2017–2018 Andersson oli tehoilla 24+16=40 Skellefteån J20-joukkueen paras maalintekijä ja Andersson jakoi sisäisen pistepörssin toisen sijan Albin Erikssonin kanssa edellään Jonatan Berggren. Andersson sijoittui koko J20 SuperElitin maalipörssissä kolmanneksi. Hän pelasi SHL:ssä kauden aikana yhdeksän runkosarjaottelua ilman tehopisteitä.

Alkukauden 2018–2019 Andersson pelasi suurimmaksi osaksi Skellefteån J20-joukkueessa ja hän pelasi myös kaksi SHL-ottelua ilman tehopisteitä sekä viisi Mestarien liigan ottelua tehden yhden syöttöpisteen. Andersson pelasi myös kaksi ottelua lainalla Ruotsin kolmanneksi korkeimmalla sarjatasolla HockeyEttan-joukkue Kalix HC:ssä, kunnes tammikuussa 2019 hän siirtyi loppukauden kattavalla sopimuksella maan toiseksi korkeimmalle sarjatasolle HockeyAllsvenskan-joukkue HC Vita Hästeniin. Toukokuussa Andersson teki seuran kanssa vuoden mittaisen jatkosopimuksen. Kaudella 2019–2020 hän oli tehoilla 22+13=35 Vita Hästenin paras maalintekijä ja toiseksi paras pistemies István Bartalisin jälkeen.

Kaudeksi 2020–2021 Andersson siirtyi kaksivuotisella sopimuksella SHL-joukkue Djurgårdens IF:ään. Hän pelasi varsinaisen tulokaskautensa aikana 48 runkosarjaottelua tehopistein 10+8=18 ja kolme playoff-ottelua ilman tehopisteitä. Andersson teki SHL-uransa avausmaalin 1. lokakuuta 2020 Malmö Redhawksia vastaan. Kesken kauden 2021–2022, joulukuussa 2021 hän siirtyi kuitenkin Leksands IF:ään, josta puolestaan Djurgårdenin suuntaan siirtyi Fredrik Forsberg.

Andersson siirtyi kaudeksi 2022–2023 1+1-vuotisella sopimuksella SM-liigajoukkue KooKoohon. Hän oli tehoilla 15+23=38 joukkueen toiseksi paras pistemies Heikki Liedeksen jälkeen. Huhtikuussa 2023 KooKoo käytti Anderssonin sopimuksessa olleen option ja teki vuoden mittaisen jatkosopimuksen hänen kanssaan. Kaudella 2023–2024, lokakuussa 2023 Andersson joutui arviolta kahdeksi kuukaudeksi sivuun, kun hän oli pelannut alkukaudella vamman kanssa, jota lääkärit katsoivat lopulta tarpeelliseksi kuntouttaa. Andersson palasi kaukaloihin kuitenkin jo noin kolme viikkoa myöhemmin.

### Maajoukkueura

Andersson on pelannut kolme poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Skellefteå AIK | SuperElit | 32 | 10 | 9 | 19 | 31 | 2 | 1 | 0 | 1 | 0 |
|  | Skellefteå AIK | SHL | 8 | 0 | 0 | 0 | 0 | – | – | – | – | – |
| 2017–2018 | Skellefteå AIK | SuperElit | 41 | 24 | 16 | 40 | 18 | 3 | 0 | 1 | 1 | 10 |
|  | Skellefteå AIK | SHL | 9 | 0 | 0 | 0 | 2 | – | – | – | – | – |
| 2018–2019 | Skellefteå AIK | SuperElit | 28 | 14 | 22 | 36 | 48 | – | – | – | – | – |
|  | Skellefteå AIK | SHL | 2 | 0 | 0 | 0 | 0 | – | – | – | – | – |
|  | Kalix HC | HockeyEttan | 2 | 1 | 0 | 1 | 2 | – | – | – | – | – |
|  | HC Vita Hästen | Allsvenskan | 16 | 2 | 3 | 5 | 4 | – | – | – | – | – |
| 2019–2020 | HC Vita Hästen | Allsvenskan | 48 | 22 | 13 | 35 | 20 | 1 | 1 | 0 | 1 | 0 |
| 2020–2021 | Djurgårdens IF | SHL | 48 | 10 | 8 | 18 | 14 | 3 | 0 | 0 | 0 | 2 |
| 2021–2022 | Djurgårdens IF | SHL | 25 | 5 | 2 | 7 | 28 | – | – | – | – | – |
|  | Leksands IF | SHL | 25 | 4 | 2 | 6 | 8 | 3 | 1 | 1 | 2 | 0 |
| 2022–2023 | KooKoo | SM-liiga | 59 | 15 | 23 | 38 | 8 | 7 | 1 | 0 | 1 | 0 |
| 2023–2024 | KooKoo | SM-liiga | 43 | 16 | 13 | 29 | 14 | – | – | – | – | – |
| 5 kautta | yhteensä | SHL | 117 | 19 | 12 | 31 | 52 | 6 | 1 | 1 | 2 | 2 |
| 2 kautta | yhteensä | SM-liiga | 102 | 31 | 36 | 67 | 22 | 7 | 1 | 0 | 1 | 0 |
| 2 kautta | yhteensä | Allsvenskan | 64 | 24 | 16 | 40 | 24 | 1 | 1 | 0 | 1 | 0 |

Lähteet
-------

* Linus Andersson The Internet Hockey Databasessa (englanniksi)
* Linus Andersson Eurohockey-sivustolla (englanniksi)
* Linus Andersson *Elite Prospects*. Everysport Media Group AB.  (englanniksi)

### Viitteet

1. 1 2 3 4  Linus Andersson *Elite Prospects*. Everysport Media Group AB.  (englanniksi)
2. ↑  Elite Prospects - Skellefteå AIK J20 *eliteprospects.com*. Everysport Media Group AB. Viitattu 6.8.2022. (englanniksi)
3. ↑  SAIK - VÄX (Line Up) *stats.swehockey.se*.  29.9.2016. Svenska Ishockeyförbundet. Viitattu 6.4.2024. (englanniksi)
4. ↑  Linus Andersson *old.shl.se*. SHL AB. Viitattu 6.8.2022. (ruotsiksi)
5. ↑  Elite Prospects - Skellefteå AIK J20 *eliteprospects.com*. Everysport Media Group AB. Viitattu 6.8.2022. (englanniksi)
6. ↑  Elite Prospects - J20 SuperElit Stats 2017-2018 *eliteprospects.com*. Everysport Media Group AB. Viitattu 6.8.2022. (englanniksi)
7. ↑  Olsson, Mikael: Pressmeddelande 2019-01-08 *hcvitahasten.se*.  8.1.2019. Vita Hästen Ishockey AB.  Arkistoitu 6.8.2022. Viitattu 6.8.2022. (ruotsiksi)
8. ↑  Olsson, Mikael: Linus Andersson klar för fortsättning i Vita Hästen *hcvitahasten.se*.  2.5.2019. Vita Hästen Ishockey AB.  Arkistoitu 6.8.2022. Viitattu 6.8.2022. (ruotsiksi)
9. ↑  Elite Prospects - HC Vita Hästen *eliteprospects.com*. Everysport Media Group AB. Viitattu 6.8.2022. (englanniksi)
10. ↑  Tre värvningar klara *difhockey.se*.  24.3.2020. Djurgården Hockey AB. Viitattu 6.8.2022. (ruotsiksi)
11. ↑  Linus Andersson *old.shl.se*. SHL AB. Viitattu 6.8.2022. (ruotsiksi)
12. ↑  DIF - MIF (3-0) *stats.swehockey.se*.  1.10.2020. Svenska Ishockeyförbundet. Viitattu 6.4.2024. (englanniksi)
13. ↑  Brasar, Richard: Linus Andersson ansluter - Forsberg lämnar *leksandsif.se*.  17.12.2021. Leksands IF Ishockey AB. Viitattu 6.8.2022. (ruotsiksi)
14. ↑  KooKoon hyökkäykseen SHL-kokemusta − Linus Andersson suuntaa Leksandista Kouvolaan *Jatkoaika.com*.  30.5.2022. Jatkoaika r.y. Viitattu 6.8.2022.
15. ↑  Elite Prospects - KooKoo *eliteprospects.com*. Everysport Media Group AB. Viitattu 12.5.2023. (englanniksi)
16. ↑  Hyökkääjä Linus Andersson jatkaa KooKoon etulinjassa *kookoo.fi*.  4.4.2023. KooKoo Hockey Oy. Viitattu 12.5.2023.
17. ↑  Andersson sivussa kaksi kuukautta *kookoo.fi*.  3.10.2023. KooKoo Hockey Oy. Viitattu 6.4.2024.
18. ↑  Viikko alkaa Ilvestä vastaan – "Kannattaa seurata Ben Tardifia!" *kookoo.fi*.  24.10.2023. KooKoo Hockey Oy. Viitattu 6.4.2024.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo